HÉVÍZ VÁROS POLGÁRMESTERE

8380 Hévíz, Kossuth Lajos u. 1.

|  |  |
| --- | --- |
|  |  |

Iktatószám: HIV/4311-4/2018.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2018. május 30-ai ülésére**

**Tárgy:** Átfogó értékelés Hévíz Város Önkormányzat 2017. évi gyermekjóléti és gyermekvédelmi feladatainak ellátásáról

**Az előterjesztő:** Papp Gábor polgármester

**Készítette:**  Fábiánné Hoffman Márta hatósági osztályvezető

Varga András TASZII intézményvezető

Farkas Cecília TASZII Család- és Gyermekjóléti Szolgálat szakmai vezető

**Megtárgyalta:** Oktatási, Kulturális és Sport Bizottság

Jogi- Ügyrendi, Szociális Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban Gyvt.) 96. § (6) bekezdése értelmében „A települési önkormányzat és az állam fenntartói feladatainak ellátására a Kormány rendeletében kijelölt szerv a gyermekjóléti és gyermekvédelmi feladatainak ellátásáról minden év május 31-éig - a külön jogszabályban meghatározott tartalommal - átfogó értékelést készít.”

Az értékelést - a képviselő-testület általi megtárgyalást követően - meg kell küldeni a gyámhatóságnak, azaz a Zala Megyei Kormányhivatal Hatósági Főosztály Szociális és Gyámügyi Osztályának.

A gyámhatóság az értékelés kézhezvételétől számított harminc napon belül javaslattal élhet a települési önkormányzat felé. Amennyiben javaslat érkezik, a képviselő-testületnek hatvan napon belül érdemben meg kell vizsgálnia azt, és az állásfoglalásáról, intézkedéséről tájékoztatnia kell a gyámhatóságot.

Az átfogó értékelés tartalmi követelményeit a gyámhatóságokról, valamint a gyermekvédelmi és gyámügyi eljárásról szóló 149/1997. (IX.10.) Kormányrendelet (a továbbiakban: Gyer.) 10. számú melléklete határozza meg. A Gyer-ben meghatározott tartalmi követelmények figyelembevételével készítettük el a gyermekvédelem helyzetéről szóló 2017. évi beszámolót.

Az értékelés a 10. számú melléklet alapján bemutatja:

*1. A település demográfiai mutatói, különös tekintettel a 0-18 éves korosztály adataira.*

*2. Az önkormányzat által nyújtott pénzbeli, természetbeni ellátások biztosítása: a rendszeres gyermekvédelmi kedvezményben részesülők száma, kérelmezőkre vonatkozó általánosítható adatok, elutasítások száma, főbb okai, önkormányzatot terhelő kiadás nagysága, egyéb, a* [*Gyvt.-ben*](https://uj.jogtar.hu/) *nem szabályozott pénzbeli vagy természetbeni juttatásokra vonatkozó adatok, gyermekétkeztetés megoldásának módjai, kedvezményben részesülőkre vonatkozó statisztikai adatok.*

*3.Az önkormányzat által biztosított személyes gondoskodást nyújtó ellátások bemutatása: gyermekjóléti szolgáltatás biztosításának módja, működésének tapasztalata (alapellátásban részesülők száma, gyermekek veszélyeztetettségének okai, válsághelyzetben levő várandós anyák gondozása, családjából kiemelt gyermek szüleinek gondozása, jelzőrendszer tagjaival való együttműködés tapasztalatai), gyermekek napközbeni ellátásának, gyermekek átmeneti gondozásának biztosítása, ezen ellátások igénybevétele, s az ezzel összefüggő tapasztalatok.*

*4-5.*

*6.A felügyeleti szervek által gyámhatósági, gyermekvédelmi területen végzett szakmai ellenőrzések tapasztalatainak, továbbá a gyermekjóléti és gyermekvédelmi szolgáltató tevékenységet végzők ellenőrzésének alkalmával tett megállapítások bemutatása.*

*7. Jövőre vonatkozó javaslatok, célok meghatározása a* [*Gyvt.*](https://uj.jogtar.hu/) *előírásai alapján (milyen ellátásokra és intézményekre lenne szükség a problémák hatékonyabb kezelése érdekében, gyermekvédelmi prevenciós elképzelések).*

*8. A bűnmegelőzési program főbb pontjainak bemutatása (amennyiben a településen készült ilyen program), valamint a gyermekkorú és a fiatalkorú bűnelkövetők számának az általuk elkövetett bűncselekmények számának, a bűnelkövetés okainak bemutatása.*

*9. A települési önkormányzat és a civil szervezetek közötti együttműködés keretében milyen feladatok, szolgáltatások ellátásában vesznek részt civil szervezetek (alapellátás, szakellátás, szabadidős programok, drogprevenció stb.).*

Hévíz városban a gyermekek védelmét pénzbeli, természetbeni és személyes gondoskodás keretébe tartozó gyermekjóléti alapellátások biztosítják.

A személyes gondoskodást nyújtó alapellátások keretében:

* család- és gyermekjóléti szolgáltatást biztosít a Teréz Anya Szociális Integrált Intézmény Család- és Gyermekjóléti Szolgálatán keresztül,
* a gyermekek napközbeni ellátása keretében megszervezi a családban élő gyermekek életkorának megfelelő nappali felügyeletét, gondozását, nevelését és étkezetését, továbbá bölcsődei ellátást biztosít saját fenntartású intézmény útján.

1. **A település demográfiai mutatói, különös tekintettel a 1-18 éves korosztály adataira.**

Hévíz város lakosságszáma 2017. december 31-én 4747 fő volt, míg 2016. december 31-én 4705 fő, 2015. évben 4774 fő.

A lakosság korcsoportonkénti megoszlását az alábbi táblázat mutatja (2017. év)

|  |  |  |  |  |  |  |
| --- | --- | --- | --- | --- | --- | --- |
| Korosztály | 0-3 év | 4-6 év | 7-13 év | 14-18 év | 18 év feletti | **Összesen** |
| Fő | 96 | 95 | 230 | 148 | 4 178 | **4 747** |

Adatforrás: Népesség nyilvántartás – Hévíz

Örvendetes tény, hogy 2017. évben 27 gyermek született, ez a szám 2016. évben 19 gyermek, 2015. évben 23 gyermek, és 2014. évben 27 fő volt.

A lakosság korösszetétele kedvezőtlennek tekinthető, mivel alacsony a fiatalkorúak és meglehetősen magas az idős népesség aránya, a 0-18 éves korosztály a város lakosságán belül 11,98 %-os arányban van jelen.

|  |  |  |  |  |  |
| --- | --- | --- | --- | --- | --- |
| 2017. év | 0-18 éves | 19-59 éves | 60-79 éves | 80-100 éves | Összesen |
| Fő | 569 | 2358 | 1473 | 348 | 4 747 |

Adatforrás: Népesség nyilvántartás – Hévíz

A város lakosságszáma az elmúlt évhez viszonyítva kis mértékben növekedett (2017. évben az előző évhez képest 42 fővel), azonban a 0-18 éves korosztály létszáma évről-évre kevesebb, mely tendencia az alábbi diagramon jól látható.

Adatforrás: Népesség nyilvántartás - Hévíz

**2.1. Rendszeres gyermekvédelmi kedvezmény**

A Gyvt. 19. §-a értelmében a **rendszeres gyermekvédelmi kedvezmény**re való jogosultság megállapításának célja annak igazolása, hogy a gyermek szociális helyzete alapján a meghatározott gyermekétkeztetés normatív kedvezményének, természetbeni támogatásnak, a Gyvt-ben és más jogszabályban meghatározott egyéb kedvezményeknek az igénybevételére jogosult.

A rendszeres gyermekvédelmi kedvezményre való jogosultság fennállása esetén évente két alkalommal pénzbeli támogatás kerül folyósításra. A pénzbeli támogatás összege 2017. évben is alkalmanként és gyermekenként 6000 Ft/fő, hátrányos illetve halmozottan hátrányos helyzet esetén 6500 Ft volt, mely Erzsébet utalvány formájában kerül az arra jogosultakhoz, melyet tanszer, élelmiszer egyéb iskoláztatáshoz szükséges termékek megvásárlására költhettek el.

# A rendszeres gyermekvédelmi kedvezményt a központi költségvetés biztosítja, és a települési jegyző a Gyvt-ben meghatározott feltételek szerint megállapítja a jogosultságot.

# A jegyző a kedvezményre való jogosultságot a gyermeket gondozó családban az egy főre jutó havi jövedelem összege és a vagyoni helyzet alapján bírálja el. A jövedelemhatár a gyermekét egyedül nevelő szülő esetében 39 900 Ft, a gyermekét nem egyedül nevelő szülő esetében 37 050 Ft, a vagyoni értékhatár külön-külön számított értéke az 570 000 Ft-ot, egybeszámított értéke pedig az 1 995 000 Ft-ot nem haladhatja meg. Amennyiben a fenti jövedelmi és vagyoni határ valamelyikét átlépi a kérelmező, úgy kérelmét el kell utasítani.

Rendszeres gyermekvédelmi kedvezmény 19 gyermek részére került megállapításra. A rendszeres gyermekvédelmi kedvezményre való jogosultság megállapítása alapján, a gyermek szociális helyzete alapján jogosult a gyermekétkeztetés normatív kedvezményének, valamint az évi természetbeni támogatásnak, és külön jogszabályban meghatározott egyéb kedvezmények igénybevételére.

A 2017. évben 2 kérelmező esetében a rendszeres gyermekvédelmi kedvezményre vonatkozó kérelem elutasításra került jövedelemhatár átlépése miatt.

2017. évben a rendszeres gyermekvédelmi kedvezményre jogosult gyermekek száma augusztus hónapban 21 kiskorú, 4 nagykorú, november hónapban 14 kiskorú, 4 nagykorú volt. Összesen 310 000 Ft értékű Erzsébet utalványra fordított támogatás került kiutalásra.

**2.2** **Az önkormányzat által nyújtott pénzbeli, természetbeni ellátások**

A települési önkormányzat képviselő-testülete a rendeletében meghatározott módon és feltételek szerint a gyermek és fiatal felnőtt rászorultságára tekintettel pénzbeli támogatást állapíthat meg.

# A szociális támogatási rendszer 2015. március 1. napján bekövetkezett törvényi változása alapján a települési támogatásról szóló 11/2015. (II. 26.) önkormányzati rendelet (a továbbiakban: Ör.) került megalkotásra, megőrizte és kibővítette a 2015. február 28. napjáig hatályos szociális ellátási formákat. Az Ör. hatályba lépése óta több módosításon ment végbe, amely a családok és a gyermekek támogatását szolgálja.

A gyermek nevelésére rendkívüli települési támogatást általában gyermeküket egyedül nevelő szülők, szociálisan rászorult családok, alacsony foglalkoztatottságú személyek igénylik.

# **Rendkívüli települési támogatás** állapítható meg annak a személynek, aki létfenntartást veszélyeztető rendkívüli élethelyzetbe került, valamint időszakosan vagy tartósan létfenntartási gonddal küzd, és havi jövedelme az öregségi nyugdíj mindenkori legkisebb összegének 275%-át, egyedül élő vagy egyedülálló esetén 310%-át nem haladja meg.

# Rendkívüli települési támogatási kérelem indokaként 2017. évben a kérelmezők 112 esetben a gyermekneveléssel kapcsolatos költségeket jelölték meg.

1. **Születési támogatás**

Az Ör. 27. §-a alapján a polgármester egyszeri, 50 000 Ft összegű támogatást biztosít a szülőnek *gyermeke születését követő száznyolcvan napon belül az egy főre számított családi jövedelem* figyelembe vételével. 2017. évben ezen a jogcímen 21 esetben segítette az önkormányzat az újszülött gondozási költségeinek fedezését, összesen 1 050 000 Ft összegben.

1. **Iskolakezdési támogatás**
2. július 6. napjával új támogatási forma került bevezetésre, amellyel az általános iskolai tanulók iskolakezdéséhez biztosít a rászorulóknak segítséget az önkormányzat. Iskolakezdési támogatás állapítható meg annak a szülőnek, törvényes képviselőnek, akinek alapfokú oktatási intézményben tanuló hévízi lakóhelyű, vagy az életvitelszerűen Hévízen lakó és bejelentett tartózkodási helyű gyermeke van. Az iskolakezdési támogatás nyújtásának feltétele, hogy az egy főre jutó havi jövedelem a kérelmező családjában az öregségi nyugdíj mindenkori legkisebb összegének 400%-át (114.000 Ft-ot) nem haladja meg. A pénzbeli támogatás összege gyermekenként 8000 Ft.

A bevezetés évét követően 62 gyermek részére 496 000 Ft összegben került támogatás megállapításra, ezen támogatási forma bevezetésével az oktatásban részt vevők teljes köre lefedésre került, hiszen elmondhatjuk, hogy az önkormányzat az alapfokú oktatási intézményekben tanulóktól a felsőfokú képzésig minden oktatási formában részt vevőt támogat.

1. **Hévíz Hazavár Önkormányzati útiköltség hozzájárulás és ösztöndíj**

A középfokú oktatásban részesülők részére Hévíz Város Önkormányzat Képviselő-testülete „**Hévíz Hazavár”** Önkormányzati Útiköltség hozzájárulás és Ösztöndíj elbírálásának helyi szabályozásáról szóló 44/2015. (XI. 27.) önkormányzati rendelet szerint - az önkormányzat költségvetésének terhére - utazási költséget és ösztönzést biztosít a jobb tanulmányi eredmény elérésére. Az útiköltség tekintetében havi háromszori oda-vissza utazást támogat, egy tanulmányi féléven belül, míg az ösztöndíj a rendeletben meghatározott tanulmányi átlagokhoz kötött, havi összegű támogatás az adott félévre. 2016-os évhez képest növekedő tendenciát mutatva 2017. évben 81 tanuló részére 155 esetben 3 920 e Ft került támogatás kiutalásra.

1. **Bursa Hungarica Felsőoktatási ösztöndíj pályázat**

A Bursa Hungarica Felsőoktatási ösztöndíj pályázat keretében Hévíz Város Önkormányzat Képviselő-testülete döntése alapján 2017. évre 40 diák részére összesen 2 000 000 Ft támogatást biztosított. Az önkormányzati ösztöndíj összege egységesen 5000 Ft/hó.

**2.3.** **Gyermekétkeztetés** a három nevelési, oktatási intézményben a Gazdasági, Műszaki Ellátó Szervezet által működtetett konyha révén történik. A gyermekétkeztetést 569 fő vette igénybe átlagosan, amelyből 275 fő a hévízi gyermek. Az étkezésben részt vevő gyermekek 39 %-a részesült 50%-os vagy 100 %-os kedvezményben.

#### **Szünidei gyermekétkeztetés**

A Gyvt. 2016. január 1. napi módosítása értelmében a települési önkormányzat a szünidei gyermekétkeztetés keretében a szülő, törvényes képviselő kérelmére a déli meleg főétkezést a hátrányos helyzetű gyermek és a rendszeres gyermekvédelmi kedvezményben részesülő, halmozottan hátrányos helyzetű gyermek részére ingyenesen biztosítja, és ezen kívül további gyermekek, így különösen a rendszeres gyermekvédelmi kedvezményre jogosult gyermekek részére ingyenesen biztosíthatja.

A Gyvt. előírása szerint megszervezésre került az érintettek részére, hogy a nyári szünetben legalább 43 munkanapon illetve az őszi, téli és tavaszi szünetben a tanév rendjéhez igazodóan szünetenként az adott tanítási szünet időtartamára eső valamennyi munkanapon szülő, törvényes képviselő kérelmének megfelelő időtartamban a szünidei étkezés biztosítása.

Hévíz Város Jegyzője a jogszabályban meghatározottak figyelembe vételével tájékoztatta az érintetteket a szünidei gyermekétkezéssel kapcsolatos tudnivalókról.

**Rendszeres gyermekvédelmi kedvezményre jogosult gyermekek részére ingyenes nyári szünidei étkezés**

# Hévíz Város Önkormányzat Képviselő-testületének 162/2017. (V. 25.) határozata értelmében ingyenesen biztosította a 2017. évi nyári szünidei gyermekétkeztetést, a déli meleg főétkezés vonatkozásában a hévízi lakóhelyű, vagy az életvitelszerűen Hévízen lakó és bejelentett tartózkodási helyű rendszeres gyermekvédelmi kedvezményre jogosult gyermek részére amennyiben azt a szülő vagy törvényes képviselő írásban kérelmezte.

A Képviselő-testület az ingyenesen biztosított déli meleg főétkezés időtartamát, a kedvezményre jogosultak teljes körére vonatkozóan, 50 munkanapban határozza meg, amely 2017. június 19. napjától 2017. augusztus 25. napjáig szólt.

A Gyvt. alapján ingyenesen 1 gyermek vette igénybe a nyári déli meleg főétkezést, 11 gyermek rendszeres gyermekvédelmi kedvezményben részesülő gyermeknek az önkormányzat költségvetéséből került az étkezés biztosításra.

A 2017. évi tavaszi szünetben 1 fő, őszi szünetben 2 fő, téli szünetben 0 fő élt az ingyenes szünidei gyermekétkezés lehetőségével.

A gyermekvédelmi kedvezményre jogosultak nyári szünidei déli meleg főétkezésének a költsége 139 000 Ft volt.



**3. Az önkormányzat által biztosított személyes gondoskodást nyújtó ellátások bemutatása:**

# Hévíz Város Önkormányzat Képviselő-testülete a Gyvt-ben meghatározottaknak megfelelően a szociális szolgáltatásokról és a személyes gondoskodást nyújtó gyermekjóléti ellátásokról 21/2014. (IV. 29.) önkormányzati rendeletében szabályozza a személyes gondoskodást nyújtó gyermekvédelmi alapellátások formáit, igénybevételük feltételeit.

Önkormányzatunk a [Gyvt. 15. § (2) bekezdésében](http://uj.jogtar.hu/) meghatározott személyes gondoskodást nyújtó gyermekjóléti alapellátások közül:

*a) a* gyermekjóléti szolgáltatást a Teréz Anya Szociális Integrált Intézmény Családsegítő és Gyermekjóléti Szolgálat – a továbbiakban Szolgálat - útján,

*b)*gyermekek napközbeni ellátását a családban élő gyermekek életkorának megfelelő nappali felügyeletét, gondozását nevelését, foglalkoztatását és étkeztetését kell biztosítani.

A Szolgálat 2017. évi beszámolóját az 1. számú melléklet tartalmazza.

A gyermekek napközbeni ellátása az önkormányzat által fenntartott bölcsődében és óvodában, biztosított. Az óvoda nyári nyitva tartását úgy alakította, hogy az egész szünidő alatt biztosított volt a gyermekek elhelyezése.

Hévíz Város Önkormányzat évek óta nyári napközit szervez azoknak a 6 és 14 éves kor közötti hévízi lakcímmel rendelkező vagy a hévízi Illyés Gyula Általános Iskolába járó gyermekeknek, akiknek az elhelyezését a szülők nem vagy csak nehézkesen tudják megoldani a nyári szünidőben. A napközi 2017. június 28. és augusztus 18. között 8 héten át várta a gyermekeket az Illyés Általános Iskolában. Az Általános Iskola az Önkormányzattal együttműködve kreatív kézműves programokkal, sportfoglalkozásokkal, mozi-látogatással színesítette a gyermekek programját. Az előző évhez hasonlóan nagyon magas volt a jelentkezők száma, heti 70-80 kisgyermek vette igénybe a színes programokat. A gyermekfelügyeleti feladatok ellátását az általános iskola pedagógusai biztosították.

**4. – 5. értékelési pontok hatályon kívül helyezésre kerültek.**

**6. A felügyeleti szervek által gyámhatósági, gyermekvédelmi területen végzett szakmai ellenőrzések tapasztalatainak, továbbá a gyermekjóléti és gyermekvédelmi szolgáltató tevékenységet végzők működését engedélyező hatóság ellenőrzésének alkalmával tett megállapítások bemutatása:**

A Zala Megyei Kormányhivatal Hatósági Főosztály Szociális és Gyámügyi Osztálya gyámhatósági és gyermekvédelmi területen a szünidei gyermekétkeztetéshez kapcsolódó tájékoztatási kötelezettség teljesülését vizsgálta. Adatszolgáltatást kért, hogy a jegyző milyen módon tett eleget a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII. 29.) Korm. rendelet 13/B (1)-(7) bekezdéseiben foglalt tájékoztatási kötelezettségének. A 2017. áprilisában indított vizsgálat a 2016. január 1 – 2016. december 31. időszakra folytatta le a témavizsgálatot. A beküldött iratanyagra visszajelzés nem érkezett, mivel a jogszabályban foglalt tájékoztatási kötelezettségnek eleget tettünk és teszünk folyamatosan.

**7. Jövőre vonatkozó javaslatok, célok meghatározása a Gyvt. előírásai alapján (milyen ellátásokra és intézményekre lenne szükség a problémák hatékonyabb kezelése érdekében, gyermekvédelmi prevenciós elképzelések):**

Az önkormányzat feladata a gyermekek védelme helyi ellátó rendszerének kiépítése és működtetése, a területén lakó gyermekek ellátásának megszervezése. A népjóléti ágazatba tartozó intézmények esetében kiemelkedő feladat a hosszú évek alatt kialakított minőségi szakmai munka színvonalának megőrzése.

#### Hévíz Város Önkormányzat feladatait a Gyvt. 94. §-a határozza meg, ennek figyelembevételével biztosítja a személyes gondoskodást nyújtó gyermekjóléti alapellátásokat, illetve a törvényben foglaltak figyelembevételével szervezi és közvetíti a máshol igénybe vehető ellátásokhoz való hozzájutást.

Az önkormányzat döntéshozatalai során továbbra is figyelembe kell venni a gyermekek mindenek felett álló érdekeit. Az elmúlt időszakban is és a jövőre nézve a pénzbeli és természetbeni ellátásokra a költségvetési keret biztosított.

A települési önkormányzat hatáskörébe tartozó gyermekvédelmi és gyermekjóléti feladatait a Hévízi Polgármesteri Hivatal Hatósági Osztálya látja el. A gyermek veszélyeztetettségét, illetve a család, a személy krízishelyzetét észlelő rendszer (a továbbiakban jelzőrendszer) a szociális, gyerekjóléti- és gyermekvédelmi ellátórendszer egyik alapköve, a családok, gyermekek és felnőttek védelmének, a problémák megelőzésének és mielőbbi megszüntetésének alapvető garanciális eleme. A jelzőrendszer szervezési és működtetése településszintű feladat, a család- és gyermekjóléti szolgáltat feladatainak rendszerében jelenik meg. A jelzőrendszer hatékony működése, a gyermekek érdekének megfelelő megoldások keresése, a magas szakmai színvonalon végzett munka, a prevenció, mint alapelv érvényre juttatása továbbra is kiemelt feladat.

**8. A bűnmegelőzési program főbb pontjainak bemutatása, valamint a gyermekkorú és a fiatalkorú bűnelkövetők számának az általuk elkövetett bűncselekmények számának, a bűnelkövetés okainak bemutatása:**

Hévíz Város Önkormányzat Közbiztonsági és Bűnmegelőzési Koncepciója a 72/2009. (III. 31.) számú képviselő-testületi határozattal került elfogadásra. A koncepció a közbiztonság helyzetének javítása érdekében bűnmegelőzési programtervet tartalmaz, mely az összbűnözés visszaszorítását, a személy elleni erőszakos, vagyon elleni bűncselekmények visszaszorításán kívül célul tűzi ki a szenvedélybetegségek elterjedésének megakadályozását, a családon belüli erőszak kezelését.

A koncepció kimondja, hogy Hévíz közbiztonsági helyzete csak hatékony és eredményes összefogással valósítható meg. A helyi társadalmat fel kell készíteni a megelőzés lehetséges módjaira, erősítendő a felelősség érzet, valamint a jogkövető magatartás.

A koncepció a vagyonvédelemre, illetve a család gyermek és ifjúságvédelemre helyezi a hangsúlyt.

A Keszthelyi Rendőrkapitányság Hévízi Rendőrőrse a család- gyermek- és ifjúságvédelem, valamint a családon belüli erőszak kezelésével és a kiskorúak védelmével kapcsolatos feladatok végrehajtásából adódóan rendszeres kapcsolatot tart fenn a család- és gyermekjóléti szolgálattal. A havonta sorra kerülő jelzőrendszeri összejöveteleken, illetve az esetkonferenciákon részt vesznek. A jogszabályokban meghatározott értesítési kötelezettség, a jelzőrendszer megfelelő hatékonysággal működik.

A tárgyévben fiatalkorú, vagy gyermekkorú által, vagy sérelmére elkövetett bűncselekményről nem szereztek tudomást.

A gyermekjóléti szolgálat felé egy esetben éltek jelzéssel. Hévízen élő szülők rossz kapcsolata miatt, mely okból büntetőeljárást is le kellett folytatni, javasolták egy gyermek gondozásba vételét. A család azóta elköltözött Hévízről.

Hévíz Város Önkormányzata támogatta és a jövőben is támogatni kívánja a bűnmegelőzéssel kapcsolatos kezdeményezéseket. Ennek megfelelően a Hévízi Rendőrőrs a Családsegítő és Gyermekjóléti Szolgálat felkérésére a nyári napközis táborban előadást és foglalkozást tartott drogprevenció és az internet veszélyei témakörökben.

A rendőrség részéről az iskolarendőr tartott előadást a tanulóknak a rájuk leselkedő veszélyekről, bűncselekményekről, a kerékpáros közlekedésről.

**9. A települési önkormányzat és a civil szervezetek közötti együttműködés keretében milyen feladatok, szolgáltatások ellátásában vesznek részt civil szervezetek (alapellátás, szakellátás, szabadidős programok, drogprevenció, stb.):**

A városban működő civil szervezetek elsősorban a szabadidős programokban, valamint a bűnmegelőzésben és a közbiztonság megőrzésében vesznek részt. Az Önkormányzat e szervezetek tevékenységét anyagilag és erkölcsileg is támogatja. A civil szervezetek, de itt említeném meg az egyházakat, és művelődési intézményünket is, akik több olyan programokat szerveznek, amelyek akár a veszélyeztetett fiatalok számára is érdeklődésre is számot tartanak.

A **Hévízi Önkéntes Tűzoltó Egyesület** tevékenységén keresztül komoly szerepet vállal az hévízi és a környező települések ifjúságának nevelésében. A hévízi ifjúság bevonásával rendszeresen indul csapatuk az ifjúsági vegyes kategóriában a hagyományos 800 l/perces kismotorfecskendő versenyszámban.

A Zala Megyei Önkéntes Tűzoltóversenyt 2017. május 14-én tartották Szepetneken. A megyei versenyen pedig ismét szép eredményeket hoztak csapatok: 800 l/perces retro kismotorfecskendő: ifjúsági fiú: **1.** helyezés, 800 l/perces modern kismotorfecskendő:ifjúsági fiú **3.** helyezés

A Hévízi Önkéntes Tűzoltó Egyesület A Bibó István Gimnázium diákjainak felkészítésében is részt vett, ahol a diákok a megyei Katasztrófa- és Polgári Védelmi Versenyre gyakoroltak.

**Hévízi Sportkör** **Hévízi Sportkör** nyolc szakosztályának alapvető célja, hogy a fiatalok részére nyújtson lehetőséget a sportoláson keresztül szabadidejük hasznos egyben egészséges keretek közötti eltöltésére. A Sportkör célja, hogy szakági szinten és morális értelemben is, életre felkészített fiatalok kerüljenek ki a hétköznapok világába. A Hévízi Sportkörnek helyi szinten sikerült elérnie, hogy sportolóikat az egészséges életmódra nevelje és távol tartsa a káros szenvedélyek egyre kimeríthetetlenebb tárházától.

A Sportkör keretein belül a 391 sportolói létszámból 274 fő 18 év alatti Hévíz és Hévíz környéki fiatalkorú sportol. Sportolók legnagyobb létszámban a Labdarúgó Szakosztályban találhatóak, őket a kézilabda és az asztalitenisz követi. 2016. nyarán kezdte meg működését a Kosárlabda Szakosztály, alapvetően szintén a fiatalok mozgásigényének kielégítése céljából. További sportágak is nyitva állnak a fiatalok részére: asztalitenisz, kézilabda, ökölvívás, íjászat és sakk.

A gyermekek zenei képzését segíti a **Musica Antiqua Együttes Baráti Köre**. Az egyesület céljai közt a tehetséggondozás, zenei nevelés, oktatás szerepel. A komolyzene népszerűsítésében vállal kiemelkedő szerepet, hazai és külföldi hangversenyeket szervez, CD-t készít, s így a gyermekek számára hasznos szabadidő eltöltést biztosít.

Az **Új Színpad Egyesület** művészeti tevékenységén keresztül járul hozzá a fiatalok szabadidejének hasznos eltöltéséhez. Népszerű a gyermekek körében a modern tánctagozat és a Terepasztalos Stratégiai Játék Klub is.

**Zonta Hévízi Térségi Klub**célja, a családok, idősek támogatása, fő mottójuk amely meghatározza tevékenységüket, adni és kapni, hogy ismét adhassunk. Hagyományukká vált, hogy a helyi általános iskola tehetséges tanulóit jutalmazzák. Az elmúlt évben a művészetek téren tehetséges lányok kapták a ZONTA támogatását, továbbtanulásukat segítve ezzel.

**Hévízi Szobakiadók Szövetsége** a Határtalanul pályázat keretében a hévízi általános iskola hetedikes, Szlovákiába utazó diákjai részére 50 db ajándékcsomagot állított össze a fogadó gyermekek számára. A Szövetség benevezett az általános iskolában tartott Jótékonysági Süti Vásárra, amelynek bevételéből a hátrányos helyzetben lévő hévízi gyermekek táboroztatását támogatták.

A **hévízi Brunszvik Teréz Óvodai Alapítvány** A **hévízi Brunszvik Teréz Óvodai Alapítvány** 2017. évben megrendezett óvodapedagógusi továbbképzésekhez, a gyermekek részére múzeumpedagógiai bérlet vásárlásához, és a Nemzetközi Gyermeknaphoz kapcsolódó Gyermekhét megrendezéséhez, gyermekek szállításához összesen 336 ezer forint, az új udvari játékok beszerzéséhez pedig további 550 000 Ft  összegben járult hozzá.

A **Bibó István Gimnáziumért Alapítvány** 2017-ben is hozzájárult és támogatta a középiskola anyagvásárlásához (alkotókörök részére), iskolai eszköz beszerzéséhez, rászoruló tanulók egész éves támogatásához, tanév végi jutalomkönyvek vásárlásához, évfolyamelsők jutalmazásához. Az alapítvány támogatta az iskola folyóirat állományának és szakkönyvi palettájának szélesítését.

Az **Illyés-Moll Alapítvány az Illyés Gyula Általános Iskoláért** 2017. évben az általános iskola kitűnő tanulmányi eredményt és kimagasló versenyeredményt elért tanulóit könyvjutalomban részesítette, hozzájárult a játszóházak anyagköltségéhez, sportszer és tárgyi eszközök vásárlásához,  versenyen résztvevő tehetséges tanulók utazási költségéhez, anyagilag segítette az iskola osztályaiban a szociálisan rászoruló tanulók táborozását, kirándulását, színházlátogatását, az énekkar végzős diákjai számára tárgyjutalmat finanszírozott és a zenei tábor költségeihez hozzájárult.

Hévíz Város Önkormányzata és a **Polgárőr Egyesület** Alsópáhok közötti megállapodás alapján a Polgárőr Egyesület is hozzájárul a város közbiztonságának javításához, a gyermek és ifjúságvédelemhez.

**Tisztelt Képviselő-testület!**

Kérem az előterjesztés megvitatását, a határozati javaslat elfogadását. A döntés egyszerű többséget igényel.

1. melléklet

**Teréz Anya Szociális Integrált Intézmény**

**Család- és Gyermekjóléti Szolgálat**

**8380. Hévíz, Vörösmarty u. 38.**

**Tel.: 83/343-293 30/487-8920**

**e-mail:** [szolgalat.heviz@gmail.com](mailto:szolgalat.heviz@gmail.com)

**Beszámoló**

**a Család-és Gyermekjóléti Szolgálat**

**2017. évi munkájáról**

**Szolgálatunk által ellátott településeken élő összlakosság száma** 2017. január 1-jén **7.822 fő.**

|  |  |  |  |  |
| --- | --- | --- | --- | --- |
| **Település** | **Lakosságszám (fő)**  **2014.** január 1-jén | **Lakosságszám (fő)**  **2015.** január 1-jén | **Lakosságszám (fő)**  **2016.** január 1-jén | **Lakosságszám (fő)**  **2017.** január 1-jén |
| Hévíz | 4 865 | 4 837 | 4 774 | 4 705 |
| Cserszegtomaj | 3 023 | 3 079 | 3 141 | 3 117 |
| **Összesen** | 7 888 | 7 916 | 7 915 | 7 822 |

A lakosság száma az elmúlt évekhez képest sajnálatos módon újfent csökkent. Nő a halálozások, csökken a születések száma. Jellemző a fiatalok elvándorlása is.

A táblázatból jól kivehető, hogy fordítottan arányban változott az utóbbi években a két település lakosságszáma, ez a tendencia azonban Cserszegtomaj esetében is megtorpant. Cserszegtomaj 2017-ben megkapta a nagyközségi rangot.

**Lakosságszám korcsoportos bontásban** (2017. január 1-jei adat):

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **0-3 év** | | **4-6 év** | | **7-14év** | | **15-18 év** | | **19-59 év** | | **60 év felettiek** | | **Összesen (fő):** | |
| **ffi** | **nő** | **ffi** | **nő** | **ffi** | **nő** | **ffi** | **nő** | **ffi** | **nő** | **ffi** | **nő** | **ffi** | **nő** |
| **Hévíz** | 49 | 45 | 42 | 45 | 118 | 128 | 76 | 73 | 1141 | 1212 | 701 | 1075 | 2127 | 2578 |
| **Cserszegto-maj** | 59 | 59 | 46 | 37 | 142 | 119 | 56 | 63 | 819 | 836 | 443 | 438 | 1565 | 1552 |
| **Összesen** | 108 | 104 | 88 | 82 | 260 | 247 | 132 | 136 | 1960 | 2048 | 1144 | 1513 | 3692 | 4130 |

A két településen a 18 év alatti lakosok száma: 1157 fő

a felnőtt korú lakosok száma: 6665 fő, ebből az idősek (60 év felettiek) száma: 2657 fő

**Az intézmény neve, elérhetősége:**

|  |  |
| --- | --- |
| Intézmény neve: | **Teréz Anya Szociális Integrált Intézmény**  **Család- és Gyermekjóléti Szolgálat** |
| Címe: | **8380 Hévíz, Vörösmarty u. 38.** |
| Telefonszám: | **83/343-293; 30/487-8920; 30/185-7969** |
| E-mail: | [szolgalat.heviz@gmail.com](mailto:szolgalat.heviz@gmail.com) |
| Intézményvezető: | **Varga András** |
| Szakmai vezető: | **Farkas Cecília** |

**Szervezeti forma:** integráltintézmény keretében működik (a Teréz Anya Szociális Integrált Intézmény keretében látja el feladatait, önálló szakmai egységként).

**Fenntartó:** Hévíz Város Önkormányzata

**Feladatellátás személyi feltételei 2017-ben**

A szolgálat állandó szakmai létszáma: **2 fő családsegítő** látja el a család-és gyermekjóléti feladatokat.

2016. január 1-től a két szakmai egységet, a családsegítést és a gyermekjóléti szolgáltatást központilag összevonták, az eggyé vált két szolgáltatást 4.000 fő lakosonként 1 fő családsegítő látja el.

Az év első két hónapjában 1 fő szociális segítő segítette a családsegítők munkáját közfoglalkoztatottként.

Helyettes szülői koordinátor: -

Családsegítők adatai:

|  |  |  |  |  |
| --- | --- | --- | --- | --- |
| **név** | **szakirányú szakképesítéssel rendelkezik** | | **végzettsége** | **feladatellátás**  **(óra szerint)** |
|  | igen | nem |  |  |
| Farkas Cecília | X |  | szakvizsgázott  szociális munkás | heti 40 óra |
| Pungor-Horváth Barbara  2017. július 30-ig | X |  | szakvizsgázott  szociálpedagógus | heti 40 óra |
| Szakál Edit  2017. augusztus 1-től | X |  | szociálpedagógus | heti 40 óra |

Közreműködő szakemberek a 2017. évben:

|  |  |  |  |
| --- | --- | --- | --- |
|  | **Név** | **Szakterület** | **Feladatellátás időtartama** |
| 1. | Sárközi István | Pszichológus | Szükség szerint – változó |
| 2. | Baráth Bernadett | Pszichológus | Szükség szerint – változó |
| 3. | Dr. Rosta Andrea | Családterapeuta | Szükség szerint – változó |

A szolgálat 2016 óta **Jogpont**nak ad helyet, így térítésmentesen érhető el nálunk a jogi tanácsadás, melyet egyre többen igénybe is vesznek.

**A feladatellátás tárgyi feltételei:**

A szolgálat központja Hévízen van, 2017. március 16-tól a Vörösmarty u. 38. szám alatt található, az Idősek Klubja fölött. Az új telephely két irodahelyiséggel (ami egyben az interjúszoba is), valamint váró helyiséggel (játszó sarokkal) és egy tanácskozó teremmel rendelkezik. A munkavégzéshez és a kliensfogadáshoz szükséges feltételek rendelkezésre állnak: interjúszoba, nyomtató, fénymásoló, telefon (vezetékes és mobil). A családsegítők rendelkeznek számítógéppel, internet hozzáféréssel.

A családsegítők saját személygépkocsival és kerékpár használatával végzik munkájukat.

Gyermekek átmeneti gondozását biztosító intézmény, szolgáltatás településeinken nem működik.

**Szakmai munka ellátási területünkön**

Együttműködési megállapodással ellátott családok/gyermekek mindkét településen összesen:

**25 család – 56 személy, ebből 26 gyermek**

**Hévízen 13 család – 24 személy, ebből 8 gyermek**

**Cserszegtomajon 12 család – 32 személy, ebből 24 gyermek**

Ebből védelembe vett: **2 család – 5 gyermek**

**Hévízen nem volt**

**Ebből Cserszegtomajon 2 család – 5 gyermek**

Ebből nevelésbe vett: **2 család – 4 gyermek**

**Hévízen 1 család – 1 gyermek**

**Cserszegtomajon 1 család – 3 gyermek**

Eseti segítségnyújtások száma (nem halmozott adat): **92 fő**, ebből új kliens az idei évben: **38 fő**.

Tanácsadottak száma: **7 fő**, ebből új kliens az idei évben: **4 fő**.

Környezettanulmányt **6 eset**ben készítettünk, ötöt gyámhatósági, egyet pedig jegyzői felkérésre.

Jelzőrendszerből érkező jelzések száma:

* iskolai jelzés: **6** ebből új jelzés: 3
* önkormányzat részéről: **5**
* járási hivatal gyámhivatala: **6**
* személyes gondoskodást nyújtó szociális szolgáltató (szolgálat és központ): **12** jelzés
* áldozatsegítő: **2** esetben tett jelzést

Hévízen élők vonatkozásában 2 jelzés gyermekjóléti szolgálattól, 2 jegyzői megkeresés, 2 bentlakásos intézményi megkeresés, 2 általános iskolai, 1 középiskolai, 4 gyámhatósági, 2 család-és gyermekjóléti központ általi megkeresés érkezett a tárgyévben.

**Esetkonferenciá**n **5** **esetben** vettünk részt, ebből négyet szolgálatunk szervezett, tartott.

**Védelembe vételi tárgyaláson 2 esetben, nevelésbe vételi tárgyaláson** pedig **1 esetben kétszer** vettünk részt.

**Pszichológiai tanácsadás**on **21 fő** vett részt (gyermek – felnőtt egyaránt) 2017. december 31-ig Baráth Bernadett és Sárközi István pszichológusoknál a szolgálat hivatalos helyiségében, illetve a helyi és a cserszegtomaji iskola tárgyaló termében.

A gyermekjóléti és családsegítő szolgáltatás **szakmai mutató**it tartalmazó Forgalmi naplónkban 2017. december 31-ig **1479 bejegyzés** szerepel. Ez az adat tartalmazza a kliensek számára az egyéni esetkezelést, családlátogatást, információnyújtást, hivatalos ügyek intézésében történő segítségnyújtást, segítő beszélgetést, közvetítést más szolgáltatásba, jelzést, tanácsadást, adományozást, pszichológiai tanácsadást, esetmegbeszéléseket, esetkonferenciákat, stb., azaz az alapellátás során ellátott, gondozott, védelembe vett és lakásotthonban nevelt gyermekek és családjaikkal végzett folyamatos, széles körű munkákat, feladatokat.

Havonta egy alkalommal **szakmaközi megbeszélés**en veszünk részt a Keszthelyi Család-és Gyermekjóléti Központban. Kialakult egy szorosabb együttműködés a központ esetmenedzsereivel, hatósági ügyekben megfelelő az információcsere.

Együttműködési megállapodással ellátott *gyermekjóléti* esetek Hévízen részletesebben:

* Három unokáját családba fogadással egyedül nevelő asszony és a család gondozása a tárgyévben sikeresen lezárult. A fiatal nagymama talpra állt, korábbi anyagi gondjaik rendeződtek részben a gyermektartásdíj állam általi megelőlegezésével. Anyagi lehetőségeik kiaknázásával, különböző adományok (tartós élelmiszer, pékáru, gyermekruha és lábbeli, készpénz) juttatásával, albérletkereséssel mérséklődtek a korábbi problémák, megszűntek a veszélyeztető körülmények.
* Egy fiatal, kisgyermekes pár albérletváltásában működtünk közre különböző bútor- és használati tárgy adományok juttatásával. A férfi alkohol-és konfliktuskezelési problémái miatt részt vett pszichológiai tanácsadáson. Folyamatos volt az ügyintézésben történő segítségnyújtás. Szűkös anyagi erőforrásaik miatt a nő dolgozni kényszerült, így a gyermek bölcsődei elhelyezésre szorult. Az elhelyezést a családsegítő közbenjárása felgyorsította. Időközben a pár kapcsolata menthetetlenül megromlott, sor került többszöri rendőri intézkedésre is, felmerült a családon belüli bántalmazás gyanúja is, az anya magatartásával nagymértékben veszélyeztette az akkor még pár hónapos gyermekét, emiatt sor került a *nevelésbe vétel*re, a gyermek nevelőszülőhöz került. A szülők később elköltöztek szolgálatunk ellátási területéről, az illetékes szolgálatnak az iratanyagot átadtuk.
* Egy serdülőkorú fiú iskolai magatartási problémái megszűntek, lezárult a pszichológiai tanácsadás is, így a gyermekjóléti alapellátás is. Az anya rehabilitációs támogatása lejártával közbenjárásunkkal sikeresen elhelyezkedett.
* Egy család két gyermeke esetében a szülők maguk kérték a segítséget a fiúk magatartási problémái, illetve családon belüli konfliktusok miatt. Egyéni tanácsadást nyújtottunk, illetve pszichológiai tanácsadáson vettek részt és még zajlik a családterápia. A komplex segítés eredményesnek bizonyul. A gyerekek ugyan lassan és nehézkesen, de beilleszkednek új környezetükbe, az új iskolába.
* Két gyermek tanév közben (tárgyév) váltott iskolát költözés miatt. Családon belüli konfliktusok okán az iskoláskorú gyermek előző lakóhelyén nem járt rendszeresen iskolába, tanulmányi eredménye romlott, ezért az illetékes gyámügyi osztály védelembe vette. Jogszabályi hivatkozás miatt a védelembe vétel továbbra is fennáll, függetlenül attól, hogy a költözéssel és a problémaforrás megszüntetésével a korábbi gondok rendeződtek. A család együttműködik szolgálatunkkal.
* Egy nemrégiben a városba költözött fiatal pár esetében jelzett a korábbi illetékes családsegítő a fiatal pár közti gyakori konfliktusok, indulatkezelési problémák és a várandós nő depressziója okán. A pár felvette szolgálatunkkal a kapcsolatot, majd segítő beszélgetések során merültek fel újabb problémák: foglalkoztatási (mindketten álláskeresők), anyagi, magzatot veszélyeztető magatartás (dohányzás, energiaital-fogyasztás), stb. A fiatal család gondozása folyamatban van.

Tanácsadott *gyermekjóléti* esetek:

* Egy kamasz fiú önként kért segítséget anyjával és nevelőapjával való vitás kapcsolata rendezésében. A helyzet családba fogadással szűnt meg, miután a fiú elköltözött a megyéből egy rokonához.
* Egy gyermekeit egyedül nevelő anya gyermeknevelési gondokkal küzd, a problémák az iskolában csúcsosodtak, onnan érkezett a jelzés, mely elhanyagolást is tartalmazott.
* Egy, a helyi iskolába járó, magatartási problémákkal küzdő fiúval egyéni esetkezelés, és számára pszichológiai tanácsadási biztosítása.

***Egyéb család-és gyermekjóléti szolgáltatásokat érintő (prevenciós) feladatok havi bontásban:***

Január

* Jelzőrendszeri ülés
* helyettes szülői hálózat szervezése, hirdetése szórólapos terjesztéssel

Február

* Éves tanácskozás
* Esetmegbeszélés a Keszthelyi Család-és Gyermekjóléti Központban

Március

* szakmai ellenőrzés a kormányhivatal részéről
* jelzőrendszeri ülés mindkét településen külön
* szolgálat költözése új telephelyre

Április

* Húsvétra készülődő játszóház
* Ruhabörze a cserszegtomaji kultúrházban
* Jelzőrendszeri ülés mindkét ellátott településen
* Esetmegbeszélés a Keszthelyi Család-és Gyermekjóléti Központban

Május

* Esetmegbeszélés a Keszthelyi Család-és Gyermekjóléti Központban

Június

* Családi délután: ellátási területünk lakosainak egy közös családi délutánt szerveztünk; a gyerekek ringlisezhettek, vattacukrot ehettek, szórakozhattak Mutyi bohóc műsorán, a szülők eközben kötetlenül beszélgethettek. Több, mint 30 gyermek vett részt ezen rendezvényünkön.
* Nyári napközis tábor 14 gyermek részvételével

A tábor programjai: közlekedésbiztonsági előadás a Keszthelyi Rendőrkapitányság rendőrei közreműködésével; történelmi séta a hévízi Romkertbe; mozi látogatás; fürdőzés a Hévízi-tó kifolyóján; zalaszabari kirándulás a Zobori Kalandozooba; kézműves foglalkozás; szabadtéri játékok.

Augusztus

* Nyári napközis tábor 15 gyermek részvételével

A tábor programjai: Matusek Zsuzsa előadása a biztonságos internethasználattal kapcsolatban; bűnmegelőzési vetélkedő Dömötör Roland bűnmegelőzési referenssel (Keszthelyi RK); EU-s vetélkedők a Pillar Alapítvány jóvoltából; közlekedésbiztonsággal kapcsolatos játékos feladatok a Megyei Rendőrkapitányság közreműködésével; mozi látogatás; zalaszabari kirándulás a Zobori Kalandozooba; kézműves foglalkozás; szabadtéri játékok.

Október

* Halloween-i játszóház

December

* Adventi jótékonysági sütivásár első vasárnapján árusítás
* Adventi játszóház

Nyári táborunkban 6 fő cserszegtomaji gyermek vett részt. 3 gyermek behozataláról részben intézményünk, részben pedig a cserszegtomaji hivatal gondoskodott.

Iskolai tanítási időben minden hétfőn az Illyés Gyula Általános Iskola fejlesztő termében **Pedagógia Munkacsoport Értekezlet**en veszünk részt preventív jelleggel, illetve a hatékony jelzőrendszeri együttműködés érdekében.

Önszerveződő jelleggel indítottuk el a 2015/2016-os tanév második felében a **pedagógiai munkacsoport**ot a helyi iskolában. Az estemegbeszélő team alapelvei: a pontos és gyors információáramlás mellett az együtt gondolkodás, a problémák érdemi és hatékony kezelése, a célorientált munkamegosztás a legkompetensebb szakember bevonásával. A megbeszéléseket minden hétfőn 10:00 órától az iskolában tartjuk.

A fogadóórák Cserszegtomajon heti rendszerességgel kerülnek megtartásra, Hévízen a Szolgálat (2016. január 1-től péntek kivételével) minden nap fogadja a klienseket. A fogadóórák rendje kifüggesztve megtalálhatók többek közt a polgármesteri hivatalok faliújságjain is.

Szeretnénk nevelőszülőket is toborozni, mert egyre több a nevelésbe vett gyermek, és szakellátásba a módosított jogszabály szerint 12 év alatti gyermek nem kerülhet. Zala megyében nagyon kevés a nevelőszülő, Hévíz és Keszthely környékén pedig szinte egyáltalán nincsenek és környezetünkből is kerülnek gyermekek nevelésbe, a vér szerinti szülőktől távol. Hévízen is meghirdetésre került a nevelőszülői hálózatba való bekerülés lehetősége (emellett a jelzőrendszeri tagok felkérése a nevelőszülők toborzására).

Az adományozás az elmúlt időszakban felerősödött, szinte minden héten kapunk különböző felajánlásokat, bútorokat, konyhai eszközöket, műszaki cikkeket, gyermek-és felnőtt ruhákat, stb.

A Komáromi Pékség hévízi üzlete továbbra is támogatja szolgálatunkat **pékáru** adományával, így több család nehéz anyagi körülményein tudunk enyhíteni. Hetente csaknem négyszer jeleznek, hogy elhozhatjuk az előző napról megmaradt pékárut, amiből a hévízi családok és főképp az egyedülálló, idősebb emberek is részesülnek.

Az **adventi időszakban** gyűjtésünk eredményes volt, 25 családnak, **Hévízen 13 családnak** tudtunk nagy értékű tartós élelmiszer csomagot, a gyerekeknek hasznos ajándékokat (ruhaneműt és játékokat) vinni.

Az Adventista Egyház Hévízi Gyülekezete adventi jótékonysági koncertjének teljes bevételét közbenjárásunkkal egy hévízen élő fiatal párnak adta, akik az összeget születendő gyermekük miatti lakhatásukra fordították.

A városi jótékonysági süteményvásáron a szolgálat is részt vett, nem utolsó sorban azért is, mert a befolyt összegből a családsegítők anyagi támogatást tudnak nyújtani a rászoruló családoknak, akik akut létfenntartási gondokkal küzdenek.

**Tervezett preventív jellegű tevékenységek a 2018. évre:**

* **kézműves műhely**ek - játszóház, kétszer 1 hetes nyári tábor szervezése
* a **nyári tábor**ban bűnmegelőzési és közlekedésbiztonsági programok szervezése a rendőrség és/vagy a gyermekjogi képviselő közreműködésével
* pályázat benyújtása **Erzsébet tábor**ra
* ruhagyűjtés és –**börze** szervezése legalább 2 alkalommal (tavasszal és ősszel)
* nagyszabású **adománygyűjtés** az adventi időszakban
* prevenciós **előadások** szervezése és tartása a Szabó István Általános Iskola felsős tagozatos diákjai számára a 2017/2018-as tanév második felében (tavasszal); az előadások témája: **biztonságos internethasználat**
* a szolgálat telephelyének adottságait kihasználva „**közösségi kiskert**” létrehozása, ezzel veteményezési lehetőség biztosítása a rászoruló családok számára
* **kineziológiai** szolgáltatás biztosítása gyermekek és szülők részére
* **pedagógiai munkacsoport értekezletek** bevezetése a cserszegi iskolában is.

Hévíz, 2018. május 10.

Farkas Cecília

Szakmai vezető, családsegítő

**2.**

**HATÁROZATI JAVASLAT**

1. Hévíz Város Önkormányzat Képviselő-testülete Hévíz Város Önkormányzat 2017. évi gyermekjóléti és gyermekvédelmi feladatainak ellátásáról szóló átfogó értékelést elfogadja.

A Képviselő-testület felkéri Hévíz Város Jegyzőjét, hogy az értékelést a Zala Megyei Kormányhivatal Hatósági Főosztály Szociális és Gyámügyi Osztályának küldje meg.

Felelős: Dr. Tüske Róbert jegyző

Határidő: 2018. május 31.

**3.**

**Bizottsági állásfoglalás**

**4.**

**Mellékletek**

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Fábiánné Hoffman Márta** | **Hatósági osztályvezető** |  |  |
| **Szintén László** | **Közgazdasági osztályvezető/pénzügyi ellenőrzés** |  |  |
| **dr. Tüske Róbert** | **jegyző/**  **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| **Varga András** | **TASZII intézményvezetője** |  |  |
| **Farkas Cecília** | **Család- és Gyermekjóléti Szolgálat Szakmai Vezető/**  **Az előterjesztés készítője** |  |  |